
Здравейте, след месец и половина ми изтича майчинство и трябваше да се върна на работа, но отдела в който работех е преместен в друг град, а фирмата с адрес в нашия град е обявила престой, при което ще ме съкратят.. Въпроса ми е какви са правата ми в случая? Колеги ми казаха, че при съкращението ще ми изплатят отпуските и една заплата.. Това ли е всичко? Познавам човек, който го съкратиха и му изплатиха отпуските плюс пет заплати.. Но тогава фирмата не е била е престой ако това има значение..


Благодаря за отделеното време! 


 

Съкращение след майчинство
==========================

 

Здравейте, г-жо Томашова,


вероятно Вашият познат е с прекратен трудов договор по чл. 331 от Кодекса на труда с изплащане на обезщетение.  

“Чл. 331. (Нов – ДВ, бр. 25 от 2001 г., в сила от 31.03.2001 г.) (1) Работодателят може да предложи по своя инициатива на работника или служителя прекратяване на трудовия договор срещу обезщетение. Ако работникът или служителят не се произнесе писмено по предложението в 7-дневен срок, се смята, че то не е прието.  

(2) Ако работникът или служителят приеме предложението по ал. 1, работодателят му дължи обезщетение в размер на не по-малко от четирикратния размер на последното получено месечно брутно трудово възнаграждение, освен ако страните са уговорили по-голям размер на обезщетението.”


Поздрави,  

адв. Николина Митова  

тел. 0898 303092


